钦定古今图书集成/明伦汇编/氏族典/第432卷 > 赵复
## 钦定古今图书集成/明伦汇编/氏族典/第432卷 > 赵复

按《元史赵复传》：“复字仁甫，德安人也。太宗乙未岁出
师伐宋，时姚枢即军中求儒生挂俘籍者，辄脱之以
归，复在其中。先是，南北道绝，载籍不相通。至是，复以
所记程朱所著诸经传注，尽录以付枢。惟中闻复论
议，嗜其学，乃与枢谋建太极书院，请复讲授其中。北
方知有程朱之学自复始。复为人乐易而耿介，虽居”
燕不忘故土。与人交尢笃分谊。复家江、汉之上，学者
称之曰“江汉先生。”